Αλλά και στις 15/10/2014 ο εισαγγελέας εφετών Ι. Ντογιάκος στην ουσία «αδειάζει» την απόφαση της αρχειοθέτησης, μιλώντας για μοτοσικλετιστές με ομοιόμορφη ενδυμασία της Χρυσής Αυγής (κατονομάζει τους ίδιους με τις ανακρίτριες), οι οποίοι επιτέθηκαν «υπό τις ιαχές» «αίμα-τιμή-Χρυσή Αυγή» και άλλα συνθήματα. Ειδική αναφορά γίνεται στον ηγετικό ρόλο του Ι. Λαγού, τον οποίο προδίδουν τα σχετικά μηνύματα στο κινητό του αλλά και η αποκάλυψη της «Εφ.Συν.» (15/9/14, Δημήτρης Ψαρράς) ότι στην επίθεση μετείχε αυτοκίνητο της Βουλής το οποίο είχε δοθεί στον συγκεκριμένο χρυσαυγίτη βουλευτή.